**«Татарстан Республикасында гражданнарга түләүсез юридик**

**ярдәм күрсәтү турында» Татарстан Республикасы Законына**

**үзгәрешләр кертү хакында**

Татарстан Республикасы

Дәүләт Советы тарафыннан

2022 елның 10 февралендә

кабул ителде

**1 статья**

«Татарстан Республикасында гражданнарга түләүсез юридик ярдәм күрсәтү турында» 2012 елның 2 ноябрендәге 73-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2012, № 11 (I өлеш); 2013,   
№ 11 (I өлеш); 2014, № 1 – 2, № 12 (II өлеш); 2016, № 5; Татарстан Республикасы законнар җыелмасы, 2016, № 44 (I өлеш); 2018, № 1 (I өлеш) түбәндәге үзгәрешләрне кертергә:

1) 7 статьяның 3 пунктында «, шул исәптән дәүләт юридик бюросын гамәлгә кую һәм аның эшчәнлеген тәэмин итү турындагы мәсьәләләрне хәл итү» сүзләрен өстәргә;

2) 9 статьяның 1 өлешенә түбәндәге эчтәлекле 3 пункт өстәргә:

«3) дәүләт юридик бюросы.»;

3) түбәндәге эчтәлекле 101 статья өстәргә:

«101 статья. **Дәүләт юридик бюросы тарафыннан түләүсез юридик ярдәм күрсәтү**

1. Гражданнарга түләүсез юридик ярдәм күрсәтү максатларында Татарстан Республикасы Министрлар Кабинеты карары белән дәүләт юридик бюросы төзелергә мөмкин.

2. Дәүләт юридик бюросы Татарстан Республикасы дәүләт казна учреждениесе рәвешендә төзелә.

3. Дәүләт юридик бюросы әлеге Законның 4 статьясында каралган түләүсез юридик ярдәмнең барлык төрләрен дә күрсәтә.»;

4) 12 статьяда:

а) 2 өлешнең беренче абзацында «адвокатлар» сүзен «дәүләт юридик бюросы һәм адвокатлар» сүзләренә алмаштырырга;

б) 3 өлешнең беренче абзацында «адвокатлар» сүзен «дәүләт юридик бюросы һәм адвокатлар» сүзләренә алмаштырырга;

5) 14 статьяда:

а) 3 өлештә «дәүләт органнарына» сүзләрен «дәүләт юридик бюросына» сүзләренә алмаштырырга;

б) 4 өлештә «Вәкаләтле дәүләт органнары һәм дәүләт түләүсез юридик ярдәм системасында катнашучы адвокатлар» сүзләрен «Дәүләт түләүсез юридик ярдәм системасында катнашучы дәүләт юридик бюросы һәм адвокатлар» сүзләренә алмаштырырга;

6) 17 статьяның 1 өлешендә «бюджеттан тыш дәүләт фондларының идарә органнары,» сүзләреннән соң «дәүләт юридик бюросы,» сүзләрен өстәргә;

7) 18 статьяның 2 өлешендә «түләүсез юридик ярдәм күрсәтүче» сүзләреннән соң «дәүләт юридик бюросын төзүгә һәм аның эшчәнлегенә һәм» сүзләрен өстәргә.

**2 статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 25 февраль

№ 7-ТРЗ